Diari Oficial de la Generalitat Valenciana


Sumari del DOGV 2929, del 13-02-1997 (1997/815166)

ORDRE de 7 de febrer de 1997, de la Conselleria de Treball i Afers Socials, mitjançant la qual es regulen mesures tendents a formar i a inserir laboralment a dones i aturats i aturades de llarga durada i s'estableix el procediment per atorgar les corresponents ajudes (Programa de Formació & Ocupació per a Aturats i Aturades de Llarga Durada 1997).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/02/07/(2)/dof/vci/html**

### Dades del document

Número de DOGV
:   2929

Data del DOGV
:   13-02-1997

Secció del DOGV
:   DISPOSICIONS GENERALS

Número del document
:   1997/815166


Data del document
:   07-02-1997

Organisme emissor
:   Conselleria de Treball i Afers Socials

Tipus de document
:   Ordre

Correcció d'errades

Anàlisi jurídica

ORDRE de 7 de febrer de 1997, de la Conselleria de Treball i Afers Socials, mitjançant la qual es regulen mesures tendents a formar i a inserir laboralment a dones i aturats i aturades de llarga durada i s'estableix el procediment per atorgar les corresponents ajudes (Programa de Formació & Ocupació per a Aturats i Aturades de Llarga Durada 1997).   
La Conselleria de Treball i Afers Socials durà a la pràctica durant 1997 un pla de lluita contra l'atur de llarga durada, i una de les seues mesures principals consisteix a ajudar perquè, principalment, els ens locals realitzen la formació professional de joves aturats i aturades amb vista a la seua posterior contractació per un mínim de quatre mesos, a través de les subvencions atorgades per la Conselleria, que es concretaran en 125.000 pessetes al mes a fons perdut per cada treballador contractat.  
D'ara endavant denominarem Programa de Formació & Ocupació aquesta mesura.  
La Conselleria de Treball i Afers Socials donarà prioritat en aquest context a aquelles sol·licituds de formació que tinguen per objecte l'adquisició de coneixements i habilitats relacionades amb la recuperació del patrimoni, preferentment històric, social i ambiental.  
Aquest Programa de Formació & Ocupació conté diversos subprogrames que van a aplicar-se:  
- En zones d'interés historicoartístic.  
- En zones d'interés ambiental.  
I , en general:  
- Es dirigeix a aturats i aturades de llarga durada.  
- Tindrà l'assessorament tècnic de la Conselleria de Cultura, Educació i Ciència (a la qual es farà la pertinent petició) en tot allò que signifique tasques relacionades amb rehabilitació de patrimoni cultural.  
Per tot això,  
ORDENE  
TÍTOL I  
Normes generals  
Article 1. Objecte  
L'objecte d'aquesta ordre és potenciar que els ens locals, les entitats públiques i les entitats privades sense ànim de lucre:  
- Donen cursos de formació professional a aturats de llarga durada i aturades, siguen o no aquestes de llarga durada, en oficis relacionats, prioritàriament, amb recuperació de patrimoni històric, social i ambiental.  
- Contracten a les persones assistents a aquests cursos que demostren major dedicació a fi de treballar en projectes prèviament aprovats per la Conselleria de Treball i Afers Socials.  
Article 2. Beneficiaris  
Podran sol·licitar les ajudes regulades en aquesta ordre:  
- Entitats locals.  
- Entitats públiques.  
- Entitats privades sense ànim de lucre.  
Article 3. Naturalesa de les ajudes  
Les ajudes regulades en aquesta ordre tindran la naturalesa jurídica de subvencions.  
Article 4. Difusió  
- Serà obligació dels beneficiaris de les ajudes regulades en aquesta ordre fer conéixer de forma inequívoca que es tracta d'una acció subvencionada per la Conselleria de Treball i Afers Socials de la Generalitat Valenciana i cofinançada pel Fons Social Europeu.  
- Per això, els logotips de la Conselleria de Treball i Afers Socials i del Fons Social Europeu figuraran en aules, llocs de treball, materials didàctics i de qualsevol altre tipus que hagen estat subvencionats en el marc d'aquesta ordre.  
TÍTOL II  
Procediment  
Article 5. Entitats col·laboradores  
1. Els qui aspiren a ser perceptors de les distintes ajudes hauran de reunir els requisits generals següents:  
- Exercir la seua activitat en la Comunitat Valenciana i realitzar els cursos subvencionats dins d'aquest àmbit territorial.   
- Estar al corrent en les seues obligacions tributàries i de Seguretat Social en el moment de concessió de les ajudes, en els termes establits per l'Ordre de la Conselleria d'Economia i Hisenda de 30 de maig de 1996 o norma que la substituïsca.  
- Haver complit les obligacions adquirides en el supòsit d'haver percebut altres subvencions de la Conselleria de Treball i Afers Socials.  
- Acreditar la capacitat suficient en mitjans materials, humans i organitzatius per complir amb els objectius establits en el programa.   
2. Els cursos hauran de ser impartits per la mateixa entitat sol·licitant i no s'hi admetrà la subcontractació. No s'entendrà que existeix subcontractació en el supòsit de prestació de serveis professionals per persones físiques per a la realització d'activitats docents.  
Article 6. Procediment de sol·licitud de subvencions  
1. Les sol·licituds podran presentar-se durant els 30 dies naturals posteriors a la publicació d'aquesta ordre en el Diari Oficial de la Generalitat Valenciana.  
2. Les sol·licituds podran presentar-se en els registres de les direccions territorials d'Alacant (Pintor Llorenç Casanova, 6), Castelló de la Plana (pl. Maria Agustina, 1) i València (Baró de Càrcer, 36), direccions territorials que són les responsables de la instrucció dels expedients, o en qualsevol dels registres a què es refereix l'article 38 de la Llei 30/1992.  
3. Les sol·licituds es formularan preferentment en els models normalitzats, que seran proporcionats per les direccions territorials de Treball i Afers Socials.  
4. Las sol·licituds consten de dues parts: una dedicada a formació i l'altra a ocupació:  
En la part de la sol·licitud dedicada a formació:  
- Cada sol·licitud es formularà incloent-hi totes les accions formatives corresponents a l'entitat amb indicació del subprograma elegit.  
- S'adjuntarà una memòria dels cursos que es desitja impartir. Les memòries es presentaran en suport magnètic o paper, a elecció del sol·licitant, segons les indicacions que la Conselleria de Treball i Afers Socials facilitarà a aquest efecte i en elles s'indicaran, per aquest ordre, els següents aspectes:  
- Dades Generals de l'Acció Formativa:  
· Denominació de l'acció formativa.  
· Domicili d'impartició.  
· Nombre d'alumnes.  
· Nombre d'hores.  
- Formulació dels objectius que el desenvolupamet del curs pot complir en relació amb el foment de l'ocupació de forma detallada.  
a) Pla d'inserció.  
Caldrà indicar en aquest apartat el percentatge d'inserció laboral dels alumnes que finalitzen el curs.   
b) Objectius d'aprenentatge.  
Es formularan detalladament les capacitats previstes per a l'alumnat en finalitzar el curs, en consonància amb les necessitats detectades en recursos humans que justifiquen la programació de l'acció.  
- Perfil de l'alumnat cap al qual està dirigit el curs.  
- Característiques del grup d'aturats a què es dirigeix.  
- Objectius, continguts teòrics que hauran d'incloure necessàriament un mòdul de Seguretat i Salut en el Treball, Qualitat i Tècniques de Recerca d'Ocupació, habilitats o capacitats pràctiques (que s'induiran) i orientacions metodologicodidàctiques del curs. L'exposició d'aquests aspectes caldrà que siga feta de forma clara i exhaustiva.  
- Indicació expressa de les dades del professor o professora (titulació, experiència professional, ...), que mostren la seua idoneïtat per impartir la docència en qüestió. La Conselleria de Treball i Afers Socials podrà sol·licitar tots els certificats dels punts continguts en aquest perfil que estime convenients.  
- Descripció d'espais, mitjans i materials que cal utilitzar durant el desenvolupament del curs. Aquesta descripció es cenyirà a infraestructures lligades a la docència en qüestió.  
- Desglossament detallat del pressupost necessari per dur a cap l'acció formativa.   
- Entitats o organismes que col·laboren en el finançament de l'acció.  
- Proposta organitzativa.  
En la part de la sol·licitud dedicada a ocupació, l'entitat sol·licitant adjuntarà la documentació següent:  
- Fitxa resum del projecte, que incloga: denominació, localització, descripció, superfícies d'actuació (si és un edifici: metres quadrats de superfície interior, metres quadrats de façanes, etc.), pressupost general i resum de capítols, resum del plànol.  
- Dades juridicolegals: propietat de l'objecte del projecte o, si s'escau, autorització documentada, protecció urbanística o ecològica, antecedents, visats i llicències. Si s'escau, visat de la Conselleria de Cultura, Educació i Ciència, visat del Col·legi Oficial d'Arquitectes, llicència municipal d'obres.  
- Dades tècniques de la previsió de l'obra que s'executarà: pla d'obres, recursos materials i equip humà.  
5. Tota sol·licitud haurà d'anar acompanyada, a més, de la següent documentació:  
- Acreditació de la personalitat jurídica de l'entitat sol·licitant, en el cas d'entitats públiques o privades.  
- Acreditació de la personalitat del representant de l'entitat sol·licitant, així com de la seua capacitat jurídica per actuar en nom de l'esmentada entitat  
- Fitxa de manteniment de tercers, segons el model facilitat a aquest efecte.  
- Certificació d'estar al corrent en les obligacions tributàries i amb la Seguretat Social o, si s'escau, els documents a què fa referència l'article 9 del Reial Decret 390/1996, d'1 de març.  
- Designació d'un domicili a l'efecte de notificacions i persona de contacte.  
Article 7. Valoració i resolució  
1. Tota sol·licitud estarà subjecta a una valoració a càrrec del personal de la Conselleria de Treball i Afers Socials, el qual supervisarà el compliment dels requisits formals previstos en aquesta ordre i avaluarà la infraestructura docent de l'entitat sol·licitant, així com el contingut teòric i pràctic dels cursos, el professorat previst per a la seua impartició i l'oportunitat de la seua realització.   
2. La competència per emetre una resolució escau al conseller de Treball i Afers Socials, o una persona en qui delegue.  
3. Contra aquesta resolució podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de la seua notificació, amb una comunicació prèvia a la Conselleria, d'acord amb el que disposa l'article 58.3 de la Llei de la Jurisdicció Contenciosa Administrativa i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
4. El termini màxim per resoldre serà de 30 dies naturals a partir de la conclusió del termini de presentació de sol·licituds i caldrà entendre denegada una sol·licitud si no hi recau una resolució expressa en l'esmentat termini. Per a l'eficàcia de l'acte presumpte, caldrà sol·licitar un certificat, d'acord amb el que estableix l'article 44 de la Llei 30/1992, de 26 de novembre.  
Article 8 . Obligacions dels beneficiaris  
Són obligacions dels beneficiaris:  
a) Generals:  
- Facilitar a la Conselleria de Treball i Afers Socials les tasques de seguiment i control tècnic.  
- Subjectar-se a les accions de control que legalment escaiga, així com a aquelles que la Conselleria de Treball i Afers Socials considere oportú realitzar, en relació a la subvenció concedida.  
- Comunicar a la Conselleria de Treball i Afers Socials la concessió de qualssevol altres subvencions o ajudes que, amb la mateixa finalitat, els siga atorgada per una altra administració o ens públic.  
b) Relatives al capítol de formació:  
- Comunicar a la Conselleria de Treball i Afers Socials l'inici de cada curs amb indicació amb absoluta claredat del lloc d'impartició i horari.  
- Impartir els cursos segons el que preveu aquesta ordre i en la resolució de concessió d'ajudes, així com justificar-ne la realització.  
- No percebre quantitat alguna de l'alumnat participant en l'acció formativa.  
- Dur comptabilitat econòmica codificada de les despeses imputables a cada curs.  
c) Relatives al capítol d'ocupació:  
- Formalitzar el corresponent contracte laboral per obra o servei determinat, d'un mínim de 4 mesos de durada, ajustat a la normativa vigent, amb l'alumnat que haja demostrat un major aprofitament en un nombre mínim de 10 assistents per curs.  
Article 9. Costos elegibles per als beneficiaris en la part formativa  
Els costos elegibles es distribuiran en:  
I) Part A. Despeses de professorat i control de la docència.  
1. Quedaran compresos en aquest concepte:  
- Salaris del professorat o, si s'escau, del servei docent extern.  
- Despeses de Seguretat Social a càrrec de l'entitat col·laboradora quan haja contractat els professors per compte d'altri, amb obligació d'afiliació i/o alta en la Seguretat Social.  
- Costos del control de la qualitat de la docència, incloent-hi exclusivament els següents conceptes:  
· Avaluacions i revisions periòdiques dels alumnes.  
· Preparació de classes.  
· Tutories.  
Com a màxim, l'import que s'impute a aquest apartat serà el 25% del total subvencionat com a part A.  
2. Únicament s'admetran justificants de pagaments a persones físiques, tant si el servei ha estat prestat pel personal de la mateixa entitat beneficiària, com si ha estat contractada una prestació de serveis professionals amb persones alienes a aquesta.  
II) Part B. Despeses d'organització o institucionals:  
- Despeses d'assegurances d'accidents de l'alumnat.  
- Despeses de selecció de l'alumnat, quan fóra procedent.  
- Despeses de personal directiu i administratiu atribuïbles al desenvolupament de l'acció formativa.  
- Amortització d'instal·lacions, equips i ferramentes de durada superior a un exercici natural, excloent-se'n l'amortització dels locals. Aquestes despeses resultaran de dividir la diferència entre el valor actual del bé i el seu valor residual pel nombre d'exercicis anuals de vida útil d'aquest bé. En cap cas, les despeses d'amortització d'aquests béns -que hauran de tenir sempre una connexió directa amb l'activitat docent de l'entitat col·laboradora en qüestió- podran superar una imputació del 25% de la Part B.  
- Material fungible adquirit per al desenvolupament de la docència no recuperable a l'acabament del curs: d'oficina, subministraments, elèctrodes, ferro, ciment, etc.  
- Despeses generals. S'hi entenen inclosos:  
· Despeses de publicitat dels cursos.  
· Despeses de lloguers, tant d'instal·lacions com de maquinària lligada directament a la docència.  
· Despeses d'energia elèctrica, combustible i, en general, manteniment de les instal·lacions i equips docents.  
· Despeses de comunicació (fax, telèfon, connexió a Internet) fins a un màxim del 5% de la part B.  
Altres costos, en particular:  
· Compra de material didàctic.  
· Despeses de traducció de materials d'ensenyament.  
· Despeses de recopilació i impressió de materials d'ensenyament.  
· Despeses d'adaptació de locals per a minusvàlids.  
Article 10. Incompliments  
1. En el cas que l'entitat beneficiària incomplisca tots o alguns dels termes, modes, condicions o compromisos derivats de la Llei d'Hisenda Pública de la Generalitat Valenciana, d'aquesta ordre de convocatòria d'ajudes o de la mateixa resolució de concessió, el director territorial de Treball per delegació del conseller de Treball i Afers Socials, podrà resoldre o minorar la subvenció concedida, amb l'exigència, si escau, de reintegrar les quantitats indegudament percebudes i de l'interés de demora, amb audiència prèvia de l'interessat.  
1. A la vista de la documentació presentada, relativa a l'acció formativa desenvolupada per l'entitat, es procedirà a la minoració de la subvenció concedida en els següents supòsits:  
- No haver estat impartida la totalitat de les hores lectives aprovades per resolució.  
- Per baixes dels alumnes:  
· Quan en la primera meitat del curs es produïsca una disminució del nombre d'alumnes, l'entitat haurà de donar d'alta nous alumnes, fins a completar el nombre que fixe la resolució. En cas de no efectuar-ho, s'hi aplicarà la minoració proporcional corresponent.  
· Quan en la segona meitat del curs es produïsca una disminució del nombre d'alumnes no imputable a l'entitat col·laboradora, sols es minorarà la part B del mòdul econòmic a partir de la tercera baixa. No s'hi aplicarà cap minoració quan l'abandó de l'alumne, en aquesta segona meitat del curs, siga deguda a una contractació degudament acreditada.  
- Per no haver justificat la totalitat de les despeses degudes, dins del termini establit.  
- Per no haver acreditat íntegrament el compromís d'inserció assumit per l'entitat.  
3. També podrà donar lloc a minoració o resolució de la subvenció concedida, amb el preceptiu tràmit previ d'audiència, els següents supòsits d'incompliment per part de l'entitat:  
- Incompliment de la finalitat perquè la subvenció va ser concedida, o de les condicions imposades per a la seua concessió en l'aprovació de la programació.  
- Percepció por part de l'entitat col·laboradora de qualsevol quantitat econòmica procedent de l'alumnat participant en els cursos.  
- Qualsevol altre motiu que perjudique el fi últim pel qual subvenció haurà estat concedida i, en particular, l'incompliment dels criteris emanats d'aquesta ordre.  
TÍTOL III  
Del Programa de Formació & Ocupació  
CAPÍTOL I  
Subprogrames de Formació & Ocupació  
Article 11. Sobre els subprogrames d'actuació  
El Programa Formació & Ocupació conté dos subprogrames:  
- Formació & Ocupació per a Restauració de Patrimoni Històric i Social  
- Formació & Ocupació per a Restauració de Patrimoni Ambiental  
Secció primera  
Formació & Ocupació per a Restauració   
de Patrimoni Històric i Social  
Article 12. Objectius  
L'objectiu principal d'aquest subprograma és afavorir que aturats i aturades de llarga durada i dones puguen accedir a ocupacions relacionades amb la restauració de patrimoni històric i social.  
Aquest subprograma al seu torn s'escindeix en dos, segons es tracte de promocionar la restauració de patrimoni d'alt valor historicoartístic o no.  
Article 13. Participants  
Seran destinataris d'aquest subprograma les aturades en general i, en particular, les aturades i els aturats que estiguen en l'atur més d'un any, que estiguen inscrits en l'Institut Nacional d'Ocupació (INEM) com a demandants de l'ocupació i el seu nivell d'estudis no supere el Batxillerat Unificat Polivalent (BUP) o titulacions equivalents.  
Article 14. Continguts  
Aquest subprograma constarà de:  
1. Una part formativa, integrada per un o més cursos. Cada curs tindrà les característiques següents:  
- Durada: 400 hores.  
- Nombre d'assistents: 15.  
- Característiques de les persones assistents: aturades en general i, en particular, aturats i aturades de llarga durada registrats en l'INEM, menors de 25 anys a l'acabament dels cursos, amb un nivell d'estudis no superior al BUP o titulació similar  
- Especialitat: connectada amb la restauració de patrimoni històric i social (obrer de vila, pedrer, llanterner, electricista, fuster, pintor i altres afins)  
2. Una part constituïda per la contractació d'assistents a l'acció formativa en qüestió. Aquestes contractacions tindran les característiques següents:  
- Afectaran les 10 persones assistents que hauran demostrat un major aprofitament en l'acció formativa.  
- La modalitat de contractació serà per obra o servei determinat.  
- Tindran una durada mínima de quatre mesos  
Article 15. Subvencions   
A) Subvencions de la part formativa  
- Part A: seran subvencionades les despeses de professorat i control de la docència de cada curs, d'acord amb els costos elegibles descrits en l'article 9 d'aquest ordre, en una quantia màxima de 1.950.000 pessetes.  
- Part B: se subvencionaran les despeses d'organització o institucionals, de conformitat amb els costos elegibles de l'article 9 d'aquesta ordre, en una quantia màxima de 2.316.000 pessetes per projecte.  
B) Subvencions de la contractació  
- La quantia màxima de les ajudes que es concediran als beneficiaris serà de 5.000.000 de pessetes per quatre mesos de contractació a jornada completa, corresponent a la subvenció concedida a fons perdut de 500.000 pessetes per treballador contractat. Aquesta quantia màxima podrà incrementar-se quan corresponga a una contractació superior a l'establida amb caràcter general en aquesta ordre, d'acord amb el que s'estableix en el seu article 34.  
Article 16. Dotació pressupostària  
1. Les ajudes destinades a subvencionar la part formativa d'aquest programa s'atendran a càrrec de la línia pressupostària 4.01 (FPO-Gestió Pla FIP) del programa pressupostari 322.20 dels pressupostos de la Generalitat Valenciana per a 1997 i la seua dotació màxima serà de 71.677.285 pessetes.  
El finançament de les ajudes a la contractació s'atendrà a càrrec de la línia 4.01 (PIMFE P. L. D. i Dones) del programa pressupostari 322.10 dels pressupostos de la Generalitat Valenciana per a 1997 i serà la seua dotació màxima 751.704.110 de pessetes.  
Secció segona  
Formació & Ocupació per a Restauració   
de Patrimoni Ambiental  
Article 17. Objectius  
L'objectiu principal d'aquest subprograma és afavorir que aturades en general i, en particular, aturats i aturades de llarga durada puguen accedir a ocupacions relacionades amb la restauració de patrimoni ambiental.  
Article 18. Participants  
Seran destinataris d'aquest subprograma les aturades en general i, en particular, les aturades i els aturats que estiguen en l'atur més d'un any, que estiguen inscrits en l'INEM com a demandants d'ocupació i que el seu nivell d'estudis no supere el BUP o titulacions equivalents.  
Article 19. Continguts  
Aquest subprograma constarà de:  
Una part formativa, integrada per un o més cursos. Cada curs tindrà les característiques següents:  
- Durada: 400 hores.  
- Nombre d'assistents: 15.  
- Característiques de les persones assistents: aturat i aturades des en general i, en particular, aturats i aturades de llarga durada, registrats en l'INEM, amb un nivell d'estudis no superior al BUP o titulació similar  
- Especialitat: connectada amb la restauració de patrimoni ambiental (jardiner, expert en tècniques d'intervenció forestal: estassada selectiva de bosc baix, aclarida, poda; i altres afins).  
1. Una part constituïda per la contractació d'assistents a l'acció formativa en qüestió. Aquestes contractacions tindran les característiques següents:  
- Afectaran les 10 persones assistents que hauran demostrat un major aprofitament en l'acció formativa.  
- La modalitat de contractació serà per obra o servei determinat.  
- Tindran una durada mínima de quatre mesos  
Article 20. Subvencions   
A) Subvencions de la part formativa  
- Part A: seran subvencionades les despeses de professorat i control de la docència de cada curs, d'acord amb els costos elegibles descrits en l'article 9 d'aquesta ordre, en una quantia màxima d'1.950.000 pessetes.  
- Part B: se subvencionaran les despeses de organització o institucionals, de conformitat amb els costos elegibles de l'article 9 d'aquesta ordre, en una quantia màxima de 2.316.000 pessetes per projecte.  
B) Subvencions de la contractació  
- La quantia màxima de les ajudes que es concediran als beneficiaris serà de 5.000.000 de pessetes per quatre mesos de contractació a jornada completa, corresponent a la subvenció concedida a fons perdut de 500.000 pessetes per treballador contractat. Aquesta quantia màxima podrà incrementar-se quan es procedisca a una contractació superior a l'establida amb caràcter general en aquesta ordre, d'acord amb el que estableix en el seu article 34.  
Article 21. Dotació pressupostària  
1. Les ajudes, destinades a subvencionar la part formativa d'aquest programa, s'atendran a càrrec de la línia pressupostària 4.01 (FPO-Gestió Pla FIP) del programa pressupostari 322.20 dels pressupostos de la Generalitat Valenciana per a 1997 i serà la seua dotació màxima de 74.435.960 pessetes.  
2. El finançament de les ajudes a la contractació s'atendrà a càrrec de la línia 4.01 (PIMFE PLE i Dones) del programa pressupostari 322.10 dels pressupostos de la Generalitat Valenciana per a 1997 i serà la seua dotació màxima 28.842.758 de pessetes.  
CAPÍTOL II  
Normes relatives a la realització dels cursos  
Article 22. Selecció de l'alumnat  
1. L'entitat beneficiària determinarà el perfil dels alumnes de cada curs, amb la supervisió de la Conselleria de Treball i Afers Socials.   
2. Els alumnes de les accions formatives seran preseleccionats per l'INEM.  
En el supòsit que aquest organisme no proporcione un nombre suficient d'alumnes preseleccionats, l'entitat beneficiària podrà sol·licitar la indicada preselecció d'altres entitats col·laboradores e institucions que incloguen entre els seus fins la mitjanceria entre l'oferta i la demanda de la mà d'obra, com, en particular, el Servei Valencià d'Ocupació. En aquest cas, l'entitat col·laboradora, si ho estima oportú, podrà incorporar al procés de selecció les persones que estime convenients, sempre que, trobant-se en situació de desocupació (inscrites en l'INEM com a demandants d'ocupació), s'adeqüen als perfils predeterminats per a cada curs.  
3. L'entitat beneficiària haurà de disposar dels tècnics adequats que requerisca el procés de selecció.   
4. Finalitzat el procés de selecció, es confeccionarà un acta firmada pel responsable d'aquest procés, així com pel responsable de l'entitat beneficiària, en la qual figuraran els noms d'aquells alumnes que hagen superat les proves i que hagen estat seleccionats per realitzar el curs.  
Article 23. Composició dels grups  
Els cursos se desenvoluparan en grups de 15 alumnes. Quan en algun d'aquests grups s'integren alumnes amb discapacitats, el nombre màxim serà de 12 i no podran incorporar-se per programa més de 3 alumnes amb aquestes característiques.  
Article 24. Nombre de cursos  
Cada entitat podrà sol·licitar, com a màxim tres cursos per subprograma, excepte en el cas de sol·licitants que hagen de realitzar l'acció formativa en municipis afectats per una severa crisi o greu sinistre que haja afectat l'ocupació.  
Article 25. Realització dels cursos  
Els cursos de formació hauran realitzar-se de manera que concloguen abans del 20 d'agost de 1997.  
Article 26. Formadors  
1. Per a desenvolupar, en concret, els cursos, les entitats promotores disposaran, com a mínim, del professorat següent:  
- Un expert en l'àrea de Formació Professional Específica, preferentment amb coneixements polivalents teoricopràctics. Aquests coneixements s'hauran d'acreditar mitjançant documentació suficient que demostre l'experiència en l'especialitat elegida.  
- Personal amb titulació, mitjana o superior, que el capacite per a desenvolupar els mòduls de tècniques d'autoestima, salut laboral i tècniques de recerca d'ocupació, que assumirà les tasques de coordinació del programa. Aquesta capacitat s'haurà d'acreditar mitjançant documentació suficient que demostre l'experiència formativa i de treball amb col·lectius amb dificultats d'inserció sociolaboral.  
2. En els programes en què participen alumnes amb discapacitat es podrà disposar de la intervenció d'altres professionals en funció de les característiques d'aquells i es farà constar aquest punt en el projecte d'actuació.  
Article 27. Inici del curs  
1. És preceptiva la comunicació fefaent, fins i tot mitjançant fax, de l'inici de cada acció formativa, assenyalant-ne l'horari i el lloc d'impartició  
2. L'entitat disposarà de 15 dies naturals des de l'inici del curs per presentar la següent documentació:  
- L'acta de selecció, que contindrà: especialitat, horari i lloc d'impartició.  
- La relació de participants que comencen l'acció.  
- L'assegurança d'accidents dels alumnes, que comprendrà almenys la següent cobertura:  
· Assistència mèdica, farmacèutica i hospitàlaria per quantia il·limitada de qualsevol accident durant l'horari de desenvolupament del curs, incloent-hi el temps necessari per al desplaçament de l'alumne des de la seua residència habitual al lloc d'impartició. El desplaçament haurà de cobrir qualsevol mitjà de locomoció.  
· Indemnització mínima de 2.000.000 de pessetes por mort o invalidesa permanent derivades d'un accident en el curs o en el desplaçament.  
· Indemnització diària a l'alumne derivada d'un accident en el curs que produïsca una impossibilitat temporal d'assistència. El període serà el que comprenga aquesta incapacitat i fins un màxim d'un any. La indemnització mínima serà de 1.000 pessetes diàries.  
· L'entitat col·laboradora estarà obligada a mantenir la cobertura en l'assegurança d'accidents durant tot el període lectiu en el qual cada alumne romanga d'alta en el curs.  
Article 28. Control del desenvolupament del curs  
Una vegada començat el curs i presentada la documentació anteriorment esmentada, l'entitat col·laboradora estarà obligada a aportar la següent documentació:  
- Control d'assistència mensual que continga la firma diària d'alumnes assistents.  
- Comunicacions d'alta i baixa produïdes.  
- Comunicació d'incidències que es produïsquen en el desenvolupament de cada curs.  
Article 29. Avaluació dels alumnes   
1. L'avaluació dels alumnes dels cursos serà contínua.  
Es realitzarà una avaluació inicial en la qual s'estudie el nivell d'accés de l'alumnat quant a actituds, capacitats i coneixements bàsics, de forma que el procés d'ensenyament-aprenentatge puga adquirir el caràcter individualitzat que aquests programes requereixen.  
Durant el desenvolupament del programa, cada professor o professora farà el seguiment i l'avaluació del component formatiu que impartirà i deixarà constància, per escrit, dels resultats d'aquesta avaluació contínua en les sessions de seguiment i avaluació que l'equip educatiu realitzarà periòdicament, supervisades pel coordinador del programa.  
2. La Conselleria de Treball i Afers Socials es reserva el dret de comprovar la capacitació dels alumnes  
Article 30. Acabament del curs  
1. A la conclusió de cada curs, es presentarà un acta que contindrà les qualificacions finals dels alumnes assistents, així com una memòria final que exposarà els objectius del curs i els resultats assolits.  
2. El termini de presentació d'aquesta documentació serà el de 20 dies hàbils des de l'acabament del curs.  
3. La Conselleria de Treball i Afers Socials expedirà el corresponent certificat d'aprofitament als alumnes que hauran superat amb èxit el curs.  
Article 31. Abonament de l'import de les subvencions  
1. Una vegada començada l'acció formativa i després de la certificació del director territorial de Treball i Afers Socials, acreditativa que l'entitat beneficiària compleix el que s'estableix en l'article 27 de aquesta ordre, es lliurarà el 30% de l'import de l'ajuda. No obstant això, es podrà avançar a l'entitat beneficiària el 60% de la subvenció concedida, amb un aval previ a favor de la Generalitat Valenciana en la forma legalment establida.   
2. El percentatge restant de la subvenció es farà efectiu en finalitzar l'acció formativa després de la presentació, en els models que a aquest efecte es faciliten, de la declaració de despeses efectivament realitzades per la impartició d'aquesta i els documents justificatius corresponents a la part A. Aquesta declaració de despeses, realitzada als efectes establits en l'article 47 del Text Refós de la Llei d'Hisenda Pública de la Generalitat Valenciana, s'haurà d'efectuar en el termini màxim de 20 dies hàbils comptadors des de l'endemà de l'acabament del curs, si en la resolució de concessió no se'n fixa un altre de distint.  
La documentació justificativa de la part B haurà d'estar en poder de l'entitat i podrà ser requerida per l'òrgan competent a fi de dur a cap la correcta fiscalització dels fons destinats a l'execució dels projectes aprovats i se'ls concedirà per a això un termini màxim de 10 dies hàbils.  
CAPÍTOL III  
Normes relatives a la realització dels contractes  
Article 32. Sobre la selecció dels alumnes que es contractaran  
L'entitat sol·licitant seleccionarà de cada curs els 10 millors expedients  
Article 33. Sobre la modalitat de contractació   
1. Els contractes tindran una durada mínima de quatre mesos, a jornada completa i es formalitzaran per escrit  
2. La modalitat de contractació serà la regulada per la normativa laboral vigent.  
3. Els treballadors contractats hauran de ser donats d'alta en el règim de la Seguretat Social que escaiga.  
No obstant el que es disposa en el punt 1 d'aquest article, si es produeix la baixa d'algun treballador abans de l'expiració del termini, haurà de ser substituït per un altre alumne de programa o bé per un altre alumne que haja finalitzat un altre curs de la mateixa especialitat, durant un temps equivalent al que reste per a l'acabament del període esmentat.  
Article 34. Sobre el nombre d'ajudes de la contractació  
Cada entitat podrà sol·licitar com a màxim 30 contractacions en un mateix subprograma. Aquest límit no s'aplicarà a les entitats que sol·liciten les contractacions per a zones que hagen sofrit crisi o sinistres greus, siga el que en siga l'origen, amb repercussió en l'ocupació durant els anys 1996 i 1997.  
Article 35. Sobre el pagament i la justificació de les ajudes a la contractació  
1. Les subvencions concedides a la contractació es pagaran d'una sola vegada amb la presentació prèvia de la documentació següent, en original o en fotocòpia acarada:  
- Actes de selecció dels 10 millors assistents als cursos de formació esmentats  
- Documents nacionals d'identitat de les persones contractats.  
- Acreditació de la situació prèvia de desocupació dels treballadors i treballadores contractades.  
- Contractes de treball registrats en les oficines de l'INEM.  
- Document d'alta en la Seguretat Social.  
- I, si s'escau, certificat de minusvàlua.  
2. El termini de presentació de l'anterior documentació finalitza el 30 d'octubre de 1997.  
DISPOSICIÓ FINAL   
1. La Conselleria de Treball i Afers Socials dictarà totes les normes que calga per al desenvolupament i l'execució del que disposa aquesta ordre.  
2. Per resolució es determinaran els documents que, a l'efecte de la correcta tramitació de les ajudes, han de presentar les entitats subvencionades.  
DISPOSICIÓ FINAL SEGONA  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 7 de febrer de 1997  
El conseller de Treball i Afers Socials,  
JOSÉ SANMARTÍN ESPLUGUES


Còpia Permalink ELI